ที่ตัวเมืองกาญ จะมีตลาดโต้รุ่ง ที่จะเน้นขายของกินเป็นหลักในช่วงเวลากลางคืน โดยตลาดนี้จะตั้งอยู่ที่ใจกลางตัวเมืองกาญเลย
และนายลักกี้ก็ได้ไปกินร้านข้าวต้มร้านหนึ่งชื่อร้าน ลมโชย อาหารตามสั่ง เลยเอาภาพมาฝากครับ
ร้านจะเป็นแผงลอยที่ตั้งอยู่ในตลาด บรรยากาศโปร่งๆนั่งสบาย สั่งอาหารไม่นานก็ได้ เพราะดึกแล้วคนน้อยพอควรเลย

อาหารของที่ร้านก็จะเป็นเหมือนกับร้านอาหารทั่วๆไป โดยจะสั่งเป็นแบบกับข้าวหรือราดข้าวก็ได้ 
และเมนูของที่นี่นั้นไม่มีราคากำกับไว้ ทำให้เวลาสั่งอาหารไม่รู้ว่าแต่ละอย่างราคาเท่าไหร่ พกเงินไปน้อย อาจอายได้ 555+

วันนี้นิวคุงได้กินข้าวต้มกับกับข้าว 2 อย่างคือ
1. หมูกรอบผัดพริกเผา รสชาติการผัดพริกเผาของร้านนี้ผัดได้อร่อยดี มีรสเผ็ดหวานพอๆกัน กินแล้วได้รสกลมกล่อมดี แต่ตัวหมูกรอบนั้นไม่ค่อยกรอบเท่าไหร่ ตัวหนังโดนน้ำพริกเผาเข้าไปนิ่มเลย กินแล้วได้รสหวานๆมันๆครับ
2. ผัดผักหมูกรอบ จานนี้ผมกินแล้วรู้สึกถึงความเลี่ยนพอสมควรเลย เพราะร้านผัดมาได้น้ำมันเยิ้มๆเลย กินแล้วเลี่ยนมาก เลยเน้นกินหมูกรอบซะมากกว่า

สรุปโดยรวม (เต็ม 10)
ให้ 5 คะแนนครับ รสชาติโดยรวมแล้วกลางๆ กินได้เรื่อยๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  20 / 3 / 57
